ཾ། རཱ་ག་རཏི་པཾ། བཛྲ་ར་ཏི་
ཏཱཾ། རཱུ་པ་བཛྲ་ཛཿ། ཤཔྟ་བཛྲ་ཧཱུཾ། གྷནྟི་བཛྲ་པཾ། རས་བཛྲ་ཧོཿ སྤརྴ་བཛྲ་ཁཾ། མཻ་
ཏྲི་མཽ། ཀྵི་ཏི་གརྦྷ་ཧྰུྃ། བཛྲ་པཱ་ཎི་ཨོཾ། ཁཾ་གརྦྷ་ཨོཾ། ལོ་ཀེ་ཤྭ་ར་ཨོཾ། མཱཉྫུ་ཤྲཱི་ཧཱུཾ།
སརྦ་ནི་བ་ར་ཎ་བི་ངྐཾ་བི་ནི་ཨོཾ། ས་མནྟ་བྷ་དྲ་སཾ། ཡ་མཱནྟ་ཀྲིཏ་ཧཱུཾ། པྲཛྙཱན་ཏ་ཀྲིཏ་
ཧཱུཾ། བིལྗནྟ་ཀྲིཏ་ཧཱུཾ། ཨ་ཙ་ལ་ཧཱུཾ། ཊཀྐི་རཱཛཱ་ཧཱུཾ། ནཱི་ལ་དཎྚ་ཧཱུཾ། མཧཱ་བཱ་ལ་ཧཱུཾ། ཨུ་
ཥྞི་ཥ་ཙཀྲ་ཝརྟི་ཧཱུཾ། སུ་མྦྷ་རཱ་ཛཱ་ཧཱུཾ། སརྦ་དུཥྚན་ས་མ་ཡ་མུ་ཏྲ་པྲབྷཾ་ཛ་ཀ་མ་མ་
ཤིནྟཾ་རཀྵ་ཙ་ཀུ་རུ་སྭཱཧཱ། ཞེས་པས་ལྷ་སོ་གཉིས་ལ་དབུལ་ལོ། །དེ་ནས་རྡོ་རྗེ་
གསོར་བ་ལ་སོགས་པ་སྔར་བཞིན་བྱ་ཞིང་། ཕྱོགས་སྐྱོང་འཁོར་དང་བཅས་པ་ལ། །
ཨོཾ་ཨཱཿདུས་གསུམ་སྐྱེས་པ་ཀུན་དང་ཕྱོགས་བཅུ་ཡི། །འཇིག་རྟེན་ཁམས་རྣམས་
ནམ་མཁའི་མཐའ་ཀླས་པ། །རྒྱ་མཚོ་སྤྲིན་གྱི་བཀོད་པ་རབ་འབྱམས་ཀྱི། །ཤིན་ཏུ་
ཕྲ་བའི་རྡུལ་སྐྱེས་དཀྱིལ་འཁོར་ནི། །ཕན་ཚུན་གཅིག་གི་ནང་དུ་གཅིག་སོན་པ།
587

འདུ་ཞིང་། །ནམ་མཁའི་ཁམས་ཀྱི་ཡོངས་སུ་མཐར་ཐུག་པའི། །དུས་གསུམ་སྐྱེས་
སྙོམས་པར་འཇུག་པ་ཀུན་ཏུ་གནས་པ་ཡི།
པ་ཀུན་དང་ཕྱོགས་བཅུ་ཡི།
།ཆོས་ཀྱི་དབྱིངས་སུ་ཡང་དག་པར་
།འཇིག་རྟེན་ཁམས་རྣམས་མཐའ་ཡས་སྤྲིན་བཀོད་
།ཀུན་དང་སེམས་
པ། །ནམ་མཁའ་རབ་འབྱམས་མཉམ་དང་འཇིག་རྟེན་སྐྱོང་།
ཅན་ཀུན་ཡང་འདི་ལྟ་སྟེ། །རྡོ་རྗེ་མཚོན་ཆ་སྒྱུ་མ་རྡོ་རྗེ་དང་། །རྡོ་རྗེ་མེ་དང་རྡོ་རྗེ་
དུས་དང་ནི། །རྡོ་རྗེ་གཏུན་ཤིང་རྡོ་རྗེ་ཀླུ་དག་དང༌་། །རྡོ་རྗེ་རླུང་དང་རྡོ་རྗེ་
འཇིགས་བྱེད་དང་། །རྡོ་རྗེ་སྣ་རིངས་རྡོ་རྗེ་ཁྲོ་བོ་དང་། །རྡོ་རྗེ་འཁྱིལ་བ་རྡོ་རྗེ་
འོད་དང་ནི། །མི་སྨྲ་རྡོ་རྗེ་དང་ནི་ཐགས་བཟང་རིས། །ས་ཡི་ལྷ་མོ་འཁོར་དང་
བཅས་པ་ལ། །མེ་ཏོག་དག་དང་བདུག་པ་མར་མེ་དང་། ། དྲི་དང་ལྷ་བཤོས་ལ་
སོགས་ཡང་དག་ལྡན། །ཉེ་བར་སྤྱོད་པ་དང་ནི་གཏོར་མ་འདི། །སོ་སོར་བཞེས་
ཤིང་ཉེ་བར་ལོངས་སྤྱད་ནས། །བདག་གི་དབྱིག་གསེར་ནོར་འབྲུ་ལང་ཚོ་ཚེ། །
ནད་མེད་པ་དང་བདེ་བ་དམ་པ་རྣམས།
།འཕྲོག་པར་བྱེད་པའི་བགེགས་དང་
ལོག་འདྲེན་ཀུན། །སྡང་དང་རབ་ཏུ་ལྡང་བ་ཐམས་ཅད་དང་། །མི་དང་མི་མ་
ཡིན་རྣམས་རྨོངས་པར་མཛོད། །རེངས་དང་བཅིང་དང་རྣམ་པར་འཇིག་པར་
མཛོད། །བདག་ལ་དབྱིག་གསེར་ནོར་འབྲུ་ལང་ཚོ་ཚེ། །ནད་མེད་པ་དང་བདེ་བ་
དམ་པ་དང་། །བདེ་བ་ཆེན་པོ་རབ་ཏུ་འཕེལ་བ་རྣམས། །ཇི་སྲིད་བྱང་ཆུབ་སྙིང་
པོའི་མཐར་ཐུག་པར། །གནང་བར་མཛད་ཅིང་རྟག་ཏུ་སྟོངས་གྲོགས་དང་། །ཞི་
བ་དང་ནི་བསྲུང་བར་མཛད་དུ་གསོལ། །ཧཱུཾ་ཞེས་བརྗོད་ལ་དོན་དྲན་བཞིན་པས་
དབུལ་ལོ། །མགྲོན་རྣམས་ཀྱི་ལྗགས་རྣམས་ཧཱུཾ་ལས་བྱུང་བའི་རྡོ་རྗེ་རྩེ་གཅིག་པ་
དམར་པོའི་འོད་ཀྱི་སྦུ་གུས་དྲངས་ནས་གསོལ་པས་བདེ་སྟོང་དབྱེར་མེད་ཀྱི་
བདག་ཉིད་ཅན་དུ་ཇི་སྲིད་འདོད་ཀྱི་བར་དུ་བསམ་མོ། །ཕྱོགས་སྐྱོང་ལ་གཏོར་མ་
588

འབུལ་བའི་ཆོ་ག་ནི་གཏོར་སྔགས་བོད་སྐད་དུ་བསྒྱུར་བ་སྟེ། རྒྱ་སྐད་ཀྱིས་འབུལ་
ན་འཕྲེང་བ་ལས་ཤེས་པར་བྱའོ། །སླར་ཡང་ཞལ་བསིལ་དང་ཕྱག་བཀྲུ་བ་དང་སོ་
རྩི་ལ་སོགས་པ་ཕུལ་ནས། ཉེར་སྤྱོད་དང་ནང་མཆོད་ཀྱིས་མཆོད་དོ། །རང་གི་
འདོད་པའི་དོན་སྒྲུབ་པའི་མགྲོན་ཐམས་ཅད་ལ་བཟོད་པར་གསོལ་ཞིང་། ཐོག་
མར་ཨོཾ་དང་ཐ་མར་ཨཱཿཧཱུཾ་ཕཊ་སྦྱར་བའི་རྡོ་རྗེ་སེམས་དཔའི་ཡི་གེ་བརྒྱ་པ་བརྗོད་་
ནས། ཨོཾ་ཡོ་ག་ཤུད་དྷྭསརྦ་དྷ་རྨཱ་ཡོ་ག་ཤུད་བྷོ྅་ཧཾ། ཞེས་བརྗོད་དེ་པད་ཀོར་
དང་འཁྱུད་པའི་ཕྱག་རྒྱ་བྱས་ནས་རང་གི་ལྷའི་འཁོར་ལོ་བདག་ཉིད་ལ་གཞུག་་་་་་
ཅིང་། དབང་པོ་ལ་སོགས་པ་ལ་སེ་གོལ་གསུམ་གཏོགས་ཤིང་། ཨོཾ་ཨཱཿཧཱུཾ་བཛྲ་མཿ
ཞེས་བརྗོད་དེ་རང་གནས་སུ་གཤེགས་སུ་གསོལ་ལོ། །སྐབས་གཞན་དུ་རང་གཞན་
རྡོ་རྗེ་བཞིའི་ཆོ་
གྱི་དོན་དུ་གཏོར་མ་བྱེད་ན་བདག་བསྐྱེད་ཡོངས་རྫོགས་སམ།
གས་རིམ་གྱིས་སམ། ཡང་ན་གཙོ་བོ་ཡབ་ཡུམ་དུ་སྐད་ཅིག་གིས་བསྐྱེད་ལ། དྲི་
བཟང་པོ་ལ་སོགས་པས་མཎྜལ་བྱས་པར་དཀྱིལ་འཁོར་པ་དམིགས་ནས་མཆོད་་་་་
ཅིང་བསྟོད་པའི་འོག་ཏུ་སྔར་བཞིན་གཏོར་མགྲོན་སྤྱན་དྲང་བ་སོགས་བྱའོ། །
གཞན་དོན་དུ་བྱེད་ན་བདག་དང་བདག་གི་ཞེས་པ་ཇི་ལྟར་གནས་པ་བརྗོད་ལ་་་་་
གཞན་དེ་རང་དུ་བསམ་ཞིང་། འདི་ལ་ཕན་བཏགས་པས་བདག་ལ་ཕན་བཏགས་
པར་འགྱུར་རོ་སྙམ་དུ་བསམས་ན། དེའི་ལས་དེ་འགྲུབ་པར་བཤད་དོ། །དེ་ནས།
དགེ་བ་འདི་ཡིས་མྱུར་དུ་བདག །སངས་རྒྱས་ཀུན་གྱི་ཀུན་བདག་ཉིད། །རྡོ་རྗེ་
འཆང་བ་ཐོབ་གྱུར་ཅིག །འགྲོ་བས་ཀྱང་ནི་དེ་ཐོབ་ཤོག །བྱང་ཆུབ་ཕྱིར་ནི་སྤྱོད་
གང་དང་། །རྫོགས་སངས་རྒྱས་ཀྱི་གང་ཡིན་པ། །བྱང་ཆུབ་རྡོ་རྗེས་གང་གསུངས་
པའི། །སྤྱོད་དེ་གཉིས་ཀའང་བདག་སྤྱོད་ཤོག །ཅེས་སྨོན་ལམ་གདབ་ལ། ལངས་
ནས་སྤྱོད་ལམ་ལ་འཇུག་པའི་ཚེ་སྣོད་ཐམས་ཅད་གཞལ་ཡས་ཁང་དང་།
བཅུད་
589

ཐམས་ཅད་རྡོ་རྗེ་སེམས་དཔར་བལྟའོ། །ཟས་ཀྱི་བྱ་བ་བྱེད་པའི་ཚེ་ཁ་ཟས་སྦྱང་
བ་ནི་གཏོར་མ་བྱིན་གྱིས་བརླབ་པ་ལྟར་བྱ། ལྐོག་མ་སྦྱང་བ་ནི་དུང་དམར་པོའི་
རྣམ་པ་ཅན་གྱི་མགྲིན་པར་ཧྲཱིཿལས་བྱུང་བའི་པདྨ་དམར་པོ་འདབ་མ་བརྒྱད་པའི་
ལྟེ་བར། ཧཱུཾ་སྔོན་པོ་ལས་རྡོ་རྗེ་རྩེ་ལྔ་པ་རྭ་དབུས་མ་སྦུ་གུ་ཅན་གྱི་རྩེ་མོར་ཨོཾ་འོད་
ཟེར་ཟས་ལ་འཕྲོ་བ་བསམ་པའོ། །སྙིང་ག་སྦྱང་བ་ནི་སྣ་ཚོགས་པདྨ་དང་ཉི་མའི་་་
སྟེང་དུ་ཧཱུཾ་སྔོན་པོ་ལས་རྩེ་གསུམ་གྱི་མེ་འཕྲོ་བ་བསམ་པའོ། །དེ་ནས་ལག་པ་
དགང་བླུགས་སུ་མོས་པས། ཨོཾ་གྱི་འོད་ཟེར་གྱིས་དྲངས་ཏེ་ལྕེ་ཧཱུཾ་ལས་བྱུང་བའི་རྡོ་
རྗེ་རྩེ་ལྔ་པའི་སྦུ་གུ་ནས་ཞུགས་ནས། ལྷ་ཐམས་ཅད་འདུས་པའི་བདག་ཉིད་སྙིང་
གའི་ཧཱུཾ་ལ་འབུལ་བའི་ཚུལ་གྱིས་ཟ་བ་ནི། ནང་གི་སྦྱིན་སྲེག་གོ །དེ་ཡང་གསང་
གནས་སུ་ཡཾ་ལས་རླུང་། ལྟེ་བར་རཾ་ལས་མེ། སྙིང་གར་ལཾ་ལས་ས། མགྲིན་པར་བཾ་
ལས་ཆུའི་དཀྱིལ་འཁོར་རེ་བསམ། རླུང་གིས་མེ་སྦར་བས་ས་བསྲེགས། དེས་ཆུ་
བསྐོལ་བས་ཁ་ཟས་རྣམས་བཞུས་ནས། མགྲིན་པའི་པདྨ་ནས་ཞུགས་སྙིང་གར་
སླེབ་པ་ན་དྭངས་མས་ལྷ་རྣམས་ཚིམ།
ལྟེ་བར་སླེབ་པ་ན་གཏུམ་མོའི་མེས་
བསྲེགས། སྙིགས་མ་རྣམས་ཐལ་བར་གྱུར་ཏེ་གསང་པའི་པདྨ་ནས་བརྒྱུད་ནས་
འོག་སྒོར་འཐོན་པར་བསམས་ལ། ཅུང་ཟད་ཞུ་བའི་འོག་ཏུ་སྟེང་འོག་གི་རླུང་ཁ་
སྦྱར་བྱས་ལ་གཟུང་ངོ་། །དེ་རྒྱུན་པར་བྱས་ན་ནད་དང་དུག་ལ་སོགས་པས་མི་
ཚུགས་ཤིང་རྒས་དཀའ་ལ་དུས་མིན་དུ་འཆི་བ་ཟློག་སྟེ། ཁ་ཟས་ཀྱི་བསམ་གཏན་
གྱི་དེ་ཉིད་དོ། །ཐུན་གྱི་ངོ་བོ་དང་ཐུན་མཚམས་ཀྱི་རྣལ་འབྱོར་ཐམས་ཅད་ལ་
རང་བཞིན་མེད་པར་རྟོགས་པའི་ལྟ་བས་དྲངས་པའི་སྒྱུ་མ་ལྟ་བུའི་རྩི་དང་མ་བྲལ་
བ་དང་། ཁྱད་པར་དུ་ཡབ་ཡུམ་སྙོམས་པར་ཞུགས་པའི་བདེ་བ་བསྐྱེད་པའི་ཚེ་
སྟོང་པའི་ལྟ་བ་དང་དབྱེར་མེད་དུ་སྦྱར་ནས་བསྐྱེད་ལ། གཞན་ཡང་དམིགས་པ་
590

ལྷ་ལ་སོགས་པ་ལ་དམིགས་ནས་རྣམ་པ་རང་བཞིན་མེད་པར་ངེས་པའི་གཉིས་་་་་་
ཚོགས་སྤྱོད་པ་ནི་ཤིན་ཏུ་གལ་ཆེའོ།
།དེ་ལྟར་ནམ་གྱི་བརྒྱད་ཆ་ལུས་པའི་མཚམས་
ནས་ལངས་ཏེ། ཐུན་དང་པོའི་རྣལ་འབྱོར་སྔར་བཤད་པ་བཞིན་བྱ། ཉི་མ་གུང་
གི་ཐུན་དང་། ཕྱི་དྲོ་ཉི་མཐའི་ཐུན་དང་། མཚན་མོའི་གུང་ཐུན་ལ་ཡང་ལྷའི་རྣལ་
འབྱོར་བསྒོམ་པའི་ཐུན་བཞི་བྱ་སྟེ། དེ་ཡང་ཐུན་ཐོག་མཐའ་གཉིས་རྒྱས་ལ་བར་
པ་གཉིས་བསྡུས་ཏེ་བྱེད་པ་ལྟར་རམ། བྲེལ་ནའང་དང་པོ་རྒྱས་ལ་གཞན་གསུམ་
བསྡུས་ཏེ་བྱེད་པ་དང་། ཡང་ན་དང་པོ་ལ་ཡང་དལ་བྲེལ་གྱིས་རྒྱས་བསྡུས་གཉིས་
བྱེད་ལ། གཞན་གསུམ་བསྡུས་ནས་བྱེད་པར་གསུངས་པ་བཞིན་བྱའོ། །འདིའི་
བསྡུས་པ་ནི་རྡོ་རྗེ་བཞིས་སྐྱེད་པ་ལ་རྒྱས་བསྡུས་གཉིས་གསུངས་པའི་ཕྱི་མ་ཡིན་ལ།
དེའི་ཚུལ་ནི་མཆོད་པའི་ང་རྒྱལ་འཛིན་པ་ཡན་ཆད་སྔར་བཤད་པ་བཞིན་བྱ་ལ།
དེའི་མཐར་བཟླས་པ་དང་མཆོད་བསྟོད་སོགས་བྱེད་པའོ། །དེ་ལྟར་བྱེད་ན་ལྷག་
མོས་ཀྱི་ལྷ་ལུས་ལ་བསྡུས་པའི་ཚེ་གདན་གཞན་རྣམས་མི་དམིགས་པར་བྱའོ། །
ཐུན་བཞི་ཁའི་མཐར་གཏོར་མ་མ་གྲུབ་ན་ཐ་མའི་མཐར་བྱའོ། །ཐུན་ཐ་མའི་
མཐར་ཉལ་བ་ན། ལུས་དཀྱིལ་གྱི་ལྷ་རྣམས་ལྷག་མོས་འོད་གསལ་དུ་སྡུད་པ་
བཞིན་བསྡུས་པའི་མཐར་སེམས་གཞན་དུ་མི་གཏོང་པར་དེ་ཉིད་ལ་རྩེ་གཅིག་ཏུ་་་
དམིགས་ཏེ་གཉིད་ཀྱི་འོད་གསལ་གཟུང་། ནང་པར་ལྡང་བའི་ཚེ་ལྷ་མོའི་གླུས་
བསྐུལ་ནས་འོད་གསལ་ལས་ལྷའི་སྐུར་ལངས་པ་ལ་བསླབ་ལ། ལྷག་མ་རྣམས་སྔ་
མ་བཞིན་བྱའོ། །ཐུན་བཞིའི་རྣལ་འབྱོར་ལ་རྩེ་གཅིག་ཏུ་དྲིལ་བའི་དབང་གིས་
ལུས་སྟོབས་ཆུང་བར་སོང་ན། རང་གི་སྤྱི་བོ་ནས་མཐོ་གང་ཙམ་གྱི་བར་སྣང་ལ།
ཝ་ཡིག་ཡོངས་སུ་གྱུར་པ་ལས་ཟླ་བའི་དཀྱིལ་འཁོར་ཡོངས་སུ་རྫོགས་པ། འོག་གི་
དབུས་སུ་ཨོཾ་དཀར་པོ་མགོ་ཐུར་དུ་ལྟ་བ། ཟླ་བ་དང་བཅས་པ་ལས་དེ་བཞིན་
591

གཤེགས་པ་ལྔའི་ངོ་བོའི་བདུད་རྩི་ཁ་དོག་ལྔ་དང་ལྡན་པ་བབ་པས། སྤྱི་བོ་ནས་
རྐང་མཐིལ་གྱི་བར་དུ་དབང་བསྐུར་བར་བསམས་ན། རིང་པོར་མི་ཐོགས་པར་
ལུས་གཟི་བརྗིད་དང་ལྡན་པར་འགྱུར་ཏེ། ལུས་རྟས་པར་བྱེད་པའི་དེ་ཉིད་དོ། །
འདི་ཉིན་རེ་བཞིན་ཡི་དམ་དུ་བྱས་ནས་གོམས་ན་ཚེ་རིང་ཞིང་གཉེར་མ་དང་སྐྲ་་་་
དཀར་མེད་པར་འགྱུར་རོ་ཞེས་འཆད་དོ། །དེ་ལྟར་ལས་དང་པོ་པས་དབང་ཐོབ་
ཅིང་དམ་ཚིག་དང་སྡོམ་པ་སྲུང་བ་ལ་ཤིན་ཏུ་བརྩོན་པས་ཐུན་བཞིར་གོམས་པར་་
བྱས་པས། ལྷའི་རྣལ་འབྱོར་ཕྲ་རགས་གཉིས་མཐར་ཕྱིན་པའི་སྔགས་དང་ནང་ལ་
མཆོག་ཏུ་གཞོལ་བས། ཞི་བ་ལ་སོགས་པའི་ལས་རྣམས་སྒྲུབ་པ་ནི། དངོས་གྲུབ་
ཆུང་དུ་སྒྲུབ་པའི་དེ་ཉིད་དོ། །ཡང་དེས་གྲུབ་པ་བརྒྱད་ལ་སོགས་པ་སྒྲུབ་པ་ནི་
དངོས་གྲུབ་འབྲིང་གྲུབ་པའི་དེ་ཉིད་དེ་ལས་རྒྱལ་མཆོག་གོ །ཐུན་བཞིར་གོམས་
པས་རྫོགས་རིམ་གྱི་རྟོགས་པ་ཡོངས་སུ་རྫོགས་པ་སྐྱེ་བའི་རྒྱུད་ལེགས་པར་སྨིན་པ་་
ནི་གཙོ་བོའི་དོན་ནོ། །འདི་ནས་རིག་མ་འདུ་བྱ་བའི་བར་ནི་སྒྲུབ་པ་ཆེན་པོའི་
ཡན་ལག་གོ །དེ་ཉིད་སོ་བརྒྱད་དང་ཞེ་དགུར་བྱེད་པའི་ཚུལ་གཉིས་བཤད་རྒྱུད་
ལ་བྱུང་ཞིང་སྔ་མ་རྒྱ་གར་པ་ཁ་ཅིག་གིས་ཀྱང་བྱས་མོད་ཀྱང་། ཕྱི་མ་རྒྱ་དཔེ་དག་
པའི་ལུགས་ཡིན་ལ། ཞེ་དགུའི་གྲངས་ནི་འགྲེལ་པས་གཞན་དུ་བཤད་ཀྱང་།
མདོར་བྱས་དང་མདོ་བསྲེ་དང་ནཱ་རོ་པའི་རྒྱུད་ཕྱི་མའི་འགྲེལ་པ་དང་བསྟུན་ནས་་
བཤད་དོ། །རྣལ་འབྱོར་བཞིའི་སྟེང་དུ་རྒྱལ་མཆོག་ཕྱི་མ་གཉིས་ཀྱི་རྣལ་འབྱོར་
བསྣན་པས་རྣལ་འབྱོར་དྲུག་གོ །དེ་ལྟར་ན་རྩ་རྒྱུད་དང་རྒྱུད་ཕྱི་མ་ལས་བསྙེན་
བསྒྲུབ་ཡན་ལག་བཞི་དང་། བཤད་རྒྱུད་རྡོ་རྗེ་འཕྲེང་བ་ལས་ཏིང་ངེ་འཛིན་
གསུམ་དང་རྣལ་འབྱོར་དྲུག་དང་དེ་ཉིད་བཞི་བཅུ་ཞེ་དགུར་བཤད་པའི་དོན་ལ་་་
མཁས་པར་བྱས་ནས། ལམ་རིམ་པ་དང་པོ་ལ་ཐུན་བཞིར་བསྒོམས་ཏེ་སྔགས་ཀྱི་
592

ལམ་གྱི་གཞི་ཚུགས་པར་བྱའོ། །རྒྱལ་བའི་ཆོས་ཚུལ་ཀུན་གྱི་མཐར་ཐུག་པ། །
གཏིང་མཐའ་དཔག་པར་དཀའ་བ་འདུས་པའི་དོན། །ལམ་འདིས་རྡོ་རྗེ་འཆང་གི་
ས་བརྙེས་པ། །དཔལ་ལྡན་ཀླུ་སྒྲུབ་ཞབས་ལས་ལེགས་འོངས་པ། །ཐབས་མཁས་
ཀུན་གྱི་དབུས་ན་ནི། །རྒྱུ་སྐར་ཁྲོད་ན་ཟླ་བ་བཞིན། །བློ་ཆེན་ལྡན་ལ་དགའ་སྐྱེད་
པའི། །ངོ་མཚར་རྨད་དུ་བྱུང་བའི་གནས། །ཐབས་དང་བྲལ་ལ་སྐྱེ་ཤི་བར་དོ་ཡི། །
རིམ་པས་སྲིད་པར་ཡུན་རིང་ངལ་བ་དེ། །ཐབས་མཁས་ལྡན་ལ་སྐུ་གསུམ་ཉིད་དུ་
ནི། །ཇི་བཞིན་འཆར་བའི་རིམ་པ་འདི་ཉིད་དོ། །དེ་ཡི་ཉེ་རྒྱུ་གཙོ་བོ་ནི། །རྫོགས་
པའི་རིམ་པ་ཡིན་མོད་ཀྱང་། །རིམ་པ་དང་པོས་མ་སྨིན་ལ། །ལམ་དེ་རྫོགས་པར་
མི་སྐྱེ་བས། །དེ་ཕྱིར་རིམ་པ་དང་པོའི་སྨིན་བྱེད་ཚུལ། །གོ་བདེའི་ངག་གིས་འཇུག་
པ་བདེ་བར་ནི། །ཀླུ་སྒྲུབ་མན་ངག་ཇི་བཞིན་བཀོད་པ་འདི། །ལམ་འདིར་མོས་
པའི་སྐལ་ལྡན་དོན་དུ་སྦྱར། །འདིར་ནི་བདག་གིས་གང་ཞིག་ནོངས་པ་དེ། །
ཐུགས་རྗེ་ཆེ་ལྡན་སྤྱན་སྔར་ཀུན་ནས་བཤགས། །འདིར་འབད་དགེ་དང་དགེ་
གཞན་ཅི་མཆིས་པ། །མ་ལུས་ཐུབ་བསྟན་རྒྱས་པའི་དོན་དུ་བསྔོ། །ཞེས་ཁྱབ་
བདག་རྡོ་རྗེ་སེམས་དཔའ་བསྙེན་སྒྲུབ་བཞིའི་སྦྱོར་བས་མཉེས་པར་བྱེད་པ་འདུས་
པའི་སྒྲུབ་ཐབས་རྣལ་འབྱོར་དག་པའི་རིམ་པ་ཞེས་བྱ་བ་འདི་ནི། དཔལ་གསང་
བ་འདུས་པའི་རྣལ་འབྱོར་པ་བློ་བཟང་གྲགས་པའི་དཔལ་གྱིས། འདུས་པའི་རྩ་བ་
དང་བཤད་པའི་རྒྱུད་རྣམས་དང་། འཕགས་སྐོར་གྱི་གཞུང་ཀུན་ལ་རིང་དུ་འདྲིས་
པར་བྱས་ནས། ལམ་འདི་ལ་མོས་པ་མང་པོས་བསྐུལ་བའི་དོན་དུ། འོལ་ཁའི་
བསམ་གཏན་གླིང་གི་དབེན་གནས་སུ་སྦྱར་བའོ། །
593